CELEX: C2004/094/143
Language: da
Date: 2004-04-17 00:00:00
Title: Sag anlagt den 12. februar 2004 af Luis Escobar Guerrero mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/53
            
         Sag anlagt den 12. februar 2004 af Luis Escobar Guerrero mod Kommissionen for De Europæiske Fællesskaber
   (Sag T-52/04)
   (2004/C 94/143)
   Processprog: fransk
   Ved De Europæiske Fællesskabers Ret i Første Instans er der den 12. februar 2004 anlagt sag mod Kommissionen for De Europæiske Fællesskaber af Luis Escobar Guerrero, Luxembourg, ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning om at forfremme sagsøgeren til lønklasse A5 for forfremmelsesåret 2002 annulleres, for så vidt som forfremmelsen er tillagt virkning fra den 1. maj 2003.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Som følge af Kommissionens beslutning om at forfremme sagsøgeren til lønklasse A5 har han hævet sagen i sag T-92/03, hvis sagsgenstand var beslutningen om ikke at forfremme ham i forfremmelsesåret 2002. I den foreliggende sag har sagsøgeren gjort gældende, at Kommissionen var forpligtet til at forfremme ham til lønklasse A5 med virkning fra den 1. april 2002 på de samme vilkår som de øvrige tjenestemænd, der blev forfremmet til denne lønklasse for forfremmelsesåret 2002.
   Til støtte for søgsmålet har sagsøgeren anført, at der er sket tilsidesættelse af princippet om ligebehandling og om forbud mod forskelsbehandling, af princippet om ret til en karriere samt at der er tale om en ukorrekt gennemførelse af Kommissionens beslutning om at imødekomme sagsøgerens klage, der var sagsgenstand i sag T-92/03.